**Fabio Biondi** (født 15. mars 1961 i Palermo i Italia) er en italiensk fiolinist og dirigent. Han har spesialisert seg på barokkmusikk og tidligmusikk.

Lov og virke
------------

### Bakgrunn, barndom

Biondi begynte med musikk sent i barndommen. Fram til han var 11 år gammel hadde han aldri tatt i en fiolin, men da han først begynte å spille gikk den musikalske utviklingen svært raskt. Allerede da han var 12 år gammel spilte han en konsert med Italias radioorkester (RAI).

### Karriere

Og da han var 16 fremførte han Johann Sebastian Bachs fiolinkonserter i Musikverein i Wien. Siden da har han spilt med en rekke barokkensembler som La Capella Reial, Musica Antiqua Wien, Seminario Musicale, La Chapelle Royale og Les Musiciens du Louvre. I 1990 grunnla han Europa Galante, et italiensk ensemble som spesialiserer seg på barokkmusikk, som han siden grunnleggelsen har vært leder for.

I 2006 ble Biondi sjefdirigent for eldre repertoar i Stavanger Symfoniorkester, en stilling han hadde fram til 2016. Biondi skulle egentlig bli i stillingen fram til 2018, men han valgte å trekke seg da orkesteret i mai 2016 stemte ned et forslag om å forlenge hans kontrakt ytterligere.

Fra 2015 har Biondi vært sjefdirigent for Orquestra de la Comunitat Valenciana i Valencia.

Biondis plateinnspillinger inkluderer Antonio Vivaldi's *Il cimento dell'armonia e dell'inventione*, *De Fire Årstider* og operaen *Bajazet*, Arcangelo Corellis concerto grossi, verk av Alessandro Scarlatti og Georg Friedrich Händel, en rekke verker fra 1700-tallets italienske fiolinrepertoar (verker av Antonio Vivaldi, Francesco Maria Veracini, Pietro Locatelli, Giuseppe Tartini), samt fiolinsonater av Johann Sebastian Bach, Franz Schubert og Robert Schumann. 

Biondi spiller på en Carlo Ferdinando Gagliano-fiolin fra 1766 utlånt fra Salvatore Cicero-stftelsen i Palermo og en Andrea Guarneri-fiolin (Cremona, 1686). Han er gift med Ana de Labra som han har ett barn sammen med. Fra et tidligere ekteskap har han tre barn.

Referanser
----------

1. ↑   Gemeinsame Normdatei, besøkt 2. mai 2014[Hentet fra Wikidata]
2. ↑   Gemeinsame Normdatei, besøkt 15. desember 2014[Hentet fra Wikidata]
3. ↑   (Biografi) .  Manglende eller tom `|tittel=` (hjelp)
4. ↑  Cosic, Miriam (17.-18. oktober 1999). «Baroque con brio», *The Weekend Australian*, Review, s. 19
5. ↑  Hult, Kine (1. juni 2016). «Ikke vår intensjon at Biondi skulle trekke seg». *Stavanger Aftenblad*.

Eksterne lenker
---------------

* (en) Fabio Biondi – kategori av bilder, video eller lyd på Commons Rediger på Wikidata
* (en) Fabio Biondi på Apple Music Rediger på Wikidata

* (en) Fabio Biondi på Discogs Rediger på Wikidata

* (en) Fabio Biondi på MusicBrainz Rediger på Wikidata

* (en) Fabio Biondi på Spotify Rediger på Wikidata

* (en) Fabio Biondi på Songkick Rediger på Wikidata

* (en) Fabio Biondi på AllMusic Rediger på Wikidata
* Biografi av Fabio Biondi på Europa Galantes hjemmeisde
* Vivaldi De Fire Årstider Europa Galante, Fabio Biondi fiolin og ledelse på YouTube


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** BBC Things **·** MusicBrainz **·** Discogs **·** AllMusic
 |